CELEX: C2004/262/80
Language: el
Date: 2004-10-23 00:00:00
Title: Υπόθεση Τ-307/04: Προσφυγή του Carlo Pagliacci κατά της Επιτροπής των Ευρωπαϊκών Κοινοτήτων, η οποία ασκήθηκε στις 19 Ιουλίου 2004

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/42
            
         Προσφυγή του Carlo Pagliacci κατά της Επιτροπής των Ευρωπαϊκών Κοινοτήτων, η οποία ασκήθηκε στις 19 Ιουλίου 2004
   (Υπόθεση Τ-307/04)
   (2004/C 262/80)
   Γλώσσα διαδικασίας: η γαλλική
   Ο Carlo Pagliacci, κάτοικος Βρυξελλών, εκπροσωπούμενος από τους δικηγόρους Sébastien Orlandi, Albert Coolen, Jean-Noël και Louis Etienne Marchal, με τόπο επιδόσεων στο Λουξεμβούργο, άσκησε στις 19 Ιουλίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   O προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση της εξεταστικής επιτροπής του διαγωνισμού COM/A/1/02 με την οποία ο προσφεύγων έλαβε στις εξετάσεις ανεπαρκή βαθμό για την κατάταξή του στον πίνακα επιτυχόντων,
            
         
               —
            
            
               να καταδικάσει την καθής στα δικαστικά έξοδα.
            
         Λόγοι ακυρώσεως και κύρια επιχειρήματα:
   Προς στήριξη της προσφυγής του, ο προσφεύγων προβάλλει παράβαση της προκηρύξεως του διαγωνισμού λόγω του ότι πλείονες υποψήφιοι που περιλήφθηκαν στον πίνακα επιτυχόντων δεν διέθεταν, όπως απαιτείτο, πτυχίο έχον άμεση σχέση με τον γεωργικό τομέα. Ο προσφεύγων ισχυρίζεται επίσης ότι ένα μέλος της εξεταστικής επιτροπής συνεργαζόταν σε καθημερινή βάση με ορισμένους υποψηφίους. Κατά τον προσφεύγοντα, το γεγονός αυτό περιήγαγε τους εν λόγω υποψηφίους σε ευνοϊκή θέση σε σχέση με τους λοιπούς υποψηφίους και, ως εκ τούτου, συνιστά παραβίαση της αρχής της ίσης μεταχειρίσεως και της απαγορεύσεως των δυσμενών διακρίσεων. Περαιτέρω, ο προσφεύγων προβάλλει παράβαση του άρθρου 14 του Κανονισμού Υπηρεσιακής Καταστάσεως λόγω του ότι η αρμόδια για τους διορισμούς αρχή δεν είχε ενημερωθεί για την κατάσταση αυτή.